	[image: Mali grb Srbije A4.JPG]

28.11.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14), Комисија за акредитацију и проверу квалитета, на седници одржаној 28.11.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да УНИВЕРЗИТЕТ У БЕОГРАДУ-ФАКУЛТЕТ ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУ са седиштем у улици ВИСОКОГ СТЕВАНА 2, у БЕОГРАДУ, ПИБ:101821989, Матични број: 07017766,  испуњава прописане стандарде за акредитацију студијског програма МАС1 - СПЕЦИЈАЛНА ЕДУКАЦИЈА И РЕХАБИЛИТАЦИЈА ОСОБА СА ТЕШКОЋАМА У МЕНТАЛНОМ РАЗВОЈУ у оквиру поља друштвено-хуманистичких наука и то за 50 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ФАКУЛТЕТ ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУ са седиштем у улици ВИСОКОГ СТЕВАНА 2, у БЕОГРАДУ, је дана 6.3.2014.године поднела захтев за акредитацију студијског програма МАС1 - СПЕЦИЈАЛНА ЕДУКАЦИЈА И РЕХАБИЛИТАЦИЈА ОСОБА СА ТЕШКОЋАМА У МЕНТАЛНОМ РАЗВОЈУ у оквиру поља друштвено-хуманистичких наука под бројем 612-00-00377/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТА У БЕОГРАДУ-ФАКУЛТЕТА ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУ и предлог одлуке, достављени су Комисији за акредитацију и проверу квалитета.
Студијски програм МАС1 - СПЕЦИЈАЛНА ЕДУКАЦИЈА И РЕХАБИЛИТАЦИЈА ОСОБА СА ТЕШКОЋАМА У МЕНТАЛНОМ РАЗВОЈУ припада Образовно-научном пољу друштвено-хуманистичких наука и области Специјална едукација и рехабилитација и у складу је са законом и листом области коју је утврдио Национални савет. Предложено звање мастер дефектолог у складу је са Листом звања НСВО. Дужина студија од једне године (2 семестра) је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 60. Планирани број студената који ће се уписати на овај студијски програм је 50.
Установа је приложила одлуку о усвајању студијског програма коју је донелo Наставно-научно веће Факултета за специјалну едукацију дана 6.05.2014.године, и одлуку Сената Универзитета у Београду од 20.05. 2014.године.
Програм је предвиђен за извођење на српском језику.
	
Основни квантитативни подаци о програму су:

1. Број наставника на студијском програму = 9
2. Број наставника са пуним радним временом = 8
3. Број наставника са непуним радним временом = 0
4. Број наставника ангажованих по уговору = 1
5. Број сарадника на студијском програму = 8
6. Број сарадника са пуним радним временом = 8 
7. Број сарадника са непуним радним временом = 0 
8. Број сарадника ангажованих по уговору = 0
9. Трајање програма = 1 година
10. Број ЕСПБ бодова = 60
11. Број студената = 50
12. Просечан број часова активне наставе недељно по години = 

     6.00 + 5.00 + 0.00 + 10.00 = 21.00, 60.00
13. Просечан број часова предавања недељно по години = I – 6.00, 
14. Проценти предмета по категоријама (АО=0%, ТМ=0%, С=0%, СA=0%)     
15. Просечно оптерећење наставника на студијском програму = 2,25
16. Просечно оптерећење сарадника на студијском програму = 1,44
17. Проценат часова предавања који изводе наставници са 100% радног времена = 87.38%
18. Број библиотечких јединица релевантних за студијски програм = 79

[bookmark: OLE_LINK6][bookmark: OLE_LINK5]Студијски програм МАС1 - СПЕЦИЈАЛНА ЕДУКАЦИЈА И РЕХАБИЛИТАЦИЈА ОСОБА СА ТЕШКОЋАМА У МЕНТАЛНОМ РАЗВОЈУ (60 ЕСПБ) формиран је у складу са принципима дефинисаним Законом о високом образовању Републике Србије као и Болоњском декларацијом, садржи све законом предвиђене елементе и има предвиђени број ЕСПБ бодова. Подаци о студијском програму налазе се на сајту установе ( http://www.fasper.bg.ac.rs). 
Сврха студијског програма МАС1 - СПЕЦИЈАЛНА ЕДУКАЦИЈА И РЕХАБИЛИТАЦИЈА ОСОБА СА ТЕШКОЋАМА У МЕНТАЛНОМ РАЗВОЈУ је стицање компетенција за професију дефектолога, tj. за рад са особама које имају тешкоће у металном развоју. Суштина компетенција овога програма односи се на креативну интеграцију, продубљивање и проширивање знања стечених на основним академским студијама, и то у областима: методологије научног истраживања у области специјалне едукације и рехабилитације особа са тешкоћама у менталном развоју;   планирања, креирања, имплементације и евалуације планова и програма васпитног и васпитно-образовног процеса; планирања, креирања, имплементације и евалуације у областима процене и специфичних видова третмана деце са тешкоћама у менталном развоју; социјалног модела  ометености, који подразумева пружање подршке особама са тешкоћама у менталном развоју у инклузивном окружењу, засноване на специфичним потенцијалима и ограничењима, узрасту и срединским параметрима.
 

Студијски програм МАС4 - СПЕЦИЈАЛНА ЕДУКАЦИЈА И РЕХАБИЛИТАЦИЈА ОСОБА СА ТЕШКОЋАМА У МЕНТАЛНОМ РАЗВОЈУ има јасно дефинисане циљеве. Циљеви програма укључују постизање адекватних компетенција и овладавање специфичним вештинама које су неопходне за рад мастер дефектолога.  
Савладавањем  студијског програма  студент  стиче  опште  и  предметно-специфичне способности које омогућавају квалитетно обављање стручне и професионалне делатности. Опште компетенције су: планирање, креирање, имплементација, евалуација и истраживачки рад у области примарне и  секундарне превенције, клиничке процене и третмана, васпитног и васпитно-образовног процеса, професионалног и радног оспособљавања, индивидуалне подршке особама с тешкоћама у менталном развоју; активно учешће, интеграција и интерпретација информација, доношење одлука и руковођење у мултидисциплинарном тиму. Предметно-специфичне компетенције су: планирање, креирање, примена, евалуација програма и истраживачки рад у областима процене едукативних потенцијала, специфичних модела третмана особа са тешкоћама у менталном развоју, социјалног модела ометености и програма процене и третмана особа сa поремећајима аутистичког спектра. 

Структура курикулума студијског програма МАС1 - СПЕЦИЈАЛНА ЕДУКАЦИЈА И РЕХАБИЛИТАЦИЈА ОСОБА СА ТЕШКОЋАМА У МЕНТАЛНОМ РАЗВОЈУ (60 ЕСПБ) обухвата распоред предмета по семестрима, фонд часова и број ЕСПБ. Kурикулум обухвата укупно 12 предмета, 1 обавезни и 11 изборних предмета, подељених у две изборне групе. Током првог семестра студент слуша укупно 5 предмета, од којих је 1 предмет обавезни, са 9 ЕСПБ бодова (15%), а 4 предмета су изборна, са по 5 ЕСПБ бодова. На тај начин студент на изборним предметима остварује 20 ЕСПБ поена, тј. 33,33% укупног броја ЕСПБ поена на мастер академским студијама. Други  семестар чини 20 часова студијског истраживачког рада на недељном нивоу, са 11 ЕСПБ бодова (18,33%) и завршни мастер рад са 20 ЕСПБ бодова (33,33%). Фактор изборности са становишта институције је 91,67%, а са становишта студената 67%. Просечан број часова активне наставе недељно на студијском програму мастер академских студија је 21, и то 6 часова наставе, 5 часова вежби  и 10 часова студијског истраживачког рада.
У књизи предмета дат је опис предмета са називом, типом предмета,  семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методима извођења наставе, начином провере знања и оцењивања.  
Студијски програм је усклађен са савременим светским токовима и стањем струке у пољу друштвено-хуманистичких наукa и упоредив је са сличним програмима на иностраним високошколским установама, а посебно у оквиру европског образовног простора. Студије су компатибилне са више европских мастер програма: програмом Одсека за специјалну едукацију које организује Department of Special Education, University of Joensuu, Одсека за примењене едукационе науке Универзитета у Хелсинкију, The Moray House School of Education Postgraduate (College of Humanities and Social Science, The University of Edinburgh). Наведени су и мастер програми специјалне едукације Универзитета у Њујорку и Универзитета Кент у Великој Британији, Хамбургу и Шведској. Наведене су и доступне web адресе програма са са којима је програм усклађен и усаглашен. 
Студијски програм МАС1 - СПЕЦИЈАЛНА ЕДУКАЦИЈА И РЕХАБИЛИТАЦИЈА ОСОБА СА ТЕШКОЋАМА У МЕНТАЛНОМ РАЗВОЈУ усаглашен је са другим програмима који се изводе на Универзитету у Београду, Факултету за специјалну едукацију и рехабилитацију. 
УНИВЕРЗИТЕТ У БЕОГРАДУ-ФАКУЛТЕТ ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУ, уписује 50 студента на студијски програм МАС1 - СПЕЦИЈАЛНА ЕДУКАЦИЈА И РЕХАБИЛИТАЦИЈА ОСОБА СА ТЕШКОЋАМА У МЕНТАЛНОМ РАЗВОЈУ, што је у складу са просторним и кадровским могућностима Установе. Упис у прву годину студија  спроводи на основу конкурса који расписује Факултет. Конкурс садржи услове уписа, број студената који се уписује, поступак спровођења конкурса и висину школарине. Мастер академске студије може уписати особа која на основним студијама има просечну оцену 8 (или више од 8). Редослед кандидата се одређује на основу просечне оцене остварене на основним студијама. Кандидати који имају завршене основне академске студије на другом факултету, а желе да упишу мастер студије на овом факултету, полажу квалификациони испит. 
Полагањем сваког испита студенти стичу одређени број ЕСПБ, а број ЕСПБ утврђен је за сваки предмет према јединственој методологији. Успешност савладавања одређеног предмета прати се током наставе. Сваки предмет из студијског програма има јасан и јавно објављен начин стицања поена у оквиру предиспитних активности, као и на испиту. Код свих предмета вредновање рада студента одговара стандарду по коме студент може да стекне укупно 100 поена и то 30-70 поена на предиспитним обавезама и 30-70 поена на испиту. 
Комисија за акредитацију и проверу квалитета је констатовала да постоји несагласност података датих у Уводној табели за акредитацију Установе, Taбелама 6.3. до 6.6 и у уједињеном електронском обрасцу. Тако на пример, у Уводној табели је наведен 71 наставник, од тога 64 наставника ангажовано са 100% и 7 у допунском радном односу (мање од 100%), и 34 сарадника, сви са пуним радним временом у Установи. У уједињеном електронском обрасцу наведено је да УНИВЕРЗИТЕТ У БЕОГРАДУ-ФАКУЛТЕТ ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУ, ангажује 69 наставника, од тога 57 у радном односу са пуним радним временом, 4 наставника са непуним радним временом (мање од 100%) и 8 наставника по уговору. Електронски формулар садржи и имена 36 сарадника, од чега је 35 сарадника у радном односу са пуним радним временом и 1 сарадника са непуним радним временом. Према Електронском формулару просечно оптерећење наставника у установи је 7,47, а сарадника 10,12 часова активне наставе недељно, што је у складу са прописаним стандардима. Наставници запослени са пуним радним временом у Установи држе 89,85 % наставе. Научне квалификације наставног особља одговарају образовно научном пољу и нивоу њиховог задужења. 
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА ЈЕ КОНСТАТОВАЛА ДА ЈЕ ПРОСЕЧНО ОПТЕРЕЋЕЊЕ НАСТАВНИКА У УСТАНОВИ ЗНАТНО ИЗНАД МАКСИМАЛНО ДОЗВОЉЕНОГ (6.60 ЧАСОВА НЕДЕЉНО). 
НАЛАЖЕ СЕ УСТАНОВИ ДА:
1.  УСАГЛАСИ ПОДАТКЕ ДАТЕ У УВОДНОЈ ТАБЕЛИ ЗА УСТАНОВУ, ТАБЕЛАМА КОЈЕ СУ ДАТЕ У ПРИЛОГУ СТАНДАРДА 6 (НАСТАВНИЦИ И САРАДНИЦИ) И УЈЕДИЊЕНОМ ЕЛЕКТРОНСКОМ ОБРАСЦУ. 
2.  САГЛЕДА СВОЈЕ МОГУЋНОСТИ И ПРЕДУЗМЕ НЕОПХОДНЕ АКТИВНОСТИ ТАКО ДА ПРОСЕЧНО ОПТЕРЕЋЕЊЕ НАСТАВНИКА У УСТАНОВИ БУДЕ МАЊЕ ОД 6.60 ЧАСОВА НЕДЕЉНО.
На студијском програму ОАС4 - СПЕЦИЈАЛНА ЕДУКАЦИЈА И РЕХАБИЛИТАЦИЈА ОСОБА СА ТЕШКОЋАМА У МЕНТАЛНОМ РАЗВОЈУ ангажовано је 9 наставника, од тога 8 наставника са пуним радним временом у Установи (100%) и 1 наставник по уговору, као и 8 сарадника, сви ангажовани са пуним радним временом у Установи. Оптерећење наставника на овом студијском програму је 2.25 часова недељно, а сарадника 1.44 часова недељно. Наставници запослени са пуним радним временом у Установи држе 87.38% наставе.
За реализацију наставе на свим студијским програмима Факултет располаже површином од 3702 m2. С обзиром на то да на све студијске програме који су у поступку акредитације Факултет планира упис 1470 студента, то износи 2.52  m2 по студенту, што одговара стандарду за извођење наставе у две смене. У централној згради постоје два велика амфитеатра и већи број учионица и вежбаоница за наставу из општеобразовне групе предмета док се настава из стручне групе предмета одржава у установама са којима је потписан Уговор о пословно-техничкој сарадњи. Факултет располаже са већим бројем компјутера, лап-топ рачунара, скенера и копир апарата који су у функцији наставе. Постоји рачунарски центар са 20 рачунара и сви су имају приступ интернету. Библиотека располаже богатим фондом библиотечких јединица, који обухвата литературу предвиђену програмима студијских предмета. За сваки предмет постоји довољан број примерака уџбеничке и друге литературе. На факултету је развијена рачунaрска мрежа која омогућава наставницима, сарадницима и студентима коришћење доступних електорнских база података, међународних часописа и друге релевантне литературе. Установа је обезбедила одговарајући радни простор за наставнике и сараднике.
УНИВЕРЗИТЕТ У БЕОГРАДУ-ФАКУЛТЕТ ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУ, има Стратегију обезбеђења квалитета чији је интегрални део самовредновање, које се спроводи у интервалима од највише три године. Контрола квалитета подразумева процену испуњености сваког од стандарда за самовредновање и оцењивање квалитета који су дати у Правилнику о стандардима за самовредновање и оцењивање квалитета високошколских установа, усвојеном од стране Националног савета за високо образовање. У складу са концепцијом контроле квалитета, формирана је Комисија за обезбеђење квалитета, из реда наставника, сарадника, ненаставног особља и студената. Комисија спроводи одговарајуће процедуре, анализира релевантне информације и подноси извештај о самовредновању студијског програма, као и предлог мера за унапређење квалитета курикулума, наставе, наставног особља и уџбеника. 
Kомисија за акредитацију и проверу квалитета, утврдила је да високошколска установа УНИВЕРЗИТЕТ У БЕОГРАДУ-ФАКУЛТЕТ ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУ за студијски програм МАС1 - СПЕЦИЈАЛНА ЕДУКАЦИЈА И РЕХАБИЛИТАЦИЈА ОСОБА СА ТЕШКОЋАМА У МЕНТАЛНОМ РАЗВОЈУ у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.

Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У БЕОГРАДУ-ФАКУЛТЕТ ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУса седиштем у улици ВИСОКОГ СТЕВАНА 2, у БЕОГРАДУ, ПИБ:101821989, Матични број: 07017766, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25,101/12-I-26, 13/14), за акредитацију студијског програма МАС1 - СПЕЦИЈАЛНА ЕДУКАЦИЈА И РЕХАБИЛИТАЦИЈА ОСОБА СА ТЕШКОЋАМА У МЕНТАЛНОМ РАЗВОЈУ у оквиру поља друштвено-хуманистичких наука и то за 50 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

